মুকলি আকাশৰ তললৈ আহিল অসৎ উপায়েৰে সম্পত্তিৰ পাহাৰ গঢ়া মহৎ। হয় বন বিভাগত ব্যাপক লুণ্ঠনৰাজ চলাই ধেমাজিত গ্ৰেপ্তাৰ হোৱা বনদস্যু ৰূপে পৰিচিত মহৎ তালুকদাৰে অৱশেষত জেইলৰ পৰা ওলাবলৈ সক্ষম হ'ল।
উৎকোচ লোৱাৰ অপৰাধত গ্ৰেপ্তাৰ হোৱা ডি এফ অ' গৰাকীক বিশেষ আদালতে চূড়ান্ত ৰায় প্ৰদান কৰি যোৱা বছৰৰ ডিচেম্বৰ মাহত জেললৈ প্ৰেৰণ কৰিছিল।
কিন্তু এই ৰায়ৰ বিৰুদ্ধে 'বনদস্যু' দ্বাৰস্থ হয় উচ্চ ন্যায়ালয়ৰ। মাত্ৰ ৭ মাহ কাৰাৰুদ্ধ হৈ থকাৰ পাছতে শেহতীয়াকৈ গুৱাহাটী উচ্চ ন্যায়ালয়ে ২০ হেজাৰ টকাৰ আমানতৰ ধন আৰু এজন জামিনদাৰৰ বিনিময়ত মহতৰ জামিন মঞ্জুৰ কৰে।
মন কৰিবলগীয়া যে ২০১৬চনৰ ১৩ জুনত দুৰ্নীতি নিৰীক্ষন আৰু তদাৰকী কোষৰ হাতত এখন চালান বিহিন ট্ৰাকৰ চালকৰ পৰা ৩০হাজাৰ টকাৰ উৎকোচ লওঁতেই গ্ৰেপ্তাৰ হৈছিল মহৎ তালুকদাৰ। ইয়াৰ পিছতে ৰাজ্যবাসী স্তম্ভিত হৈছিল তালুকদাৰৰ সম্পত্তিৰ তালিকা দেখি। দুৰ্নীতি নিবাৰক শাখাই তালুকদাৰৰ ঘৰৰ পৰা ২.৭১কোটি টকা, ৯৪৫.৫৬৩ গ্ৰাম সোণৰ আ-অলংকাৰৰ লগতে বিভিন্ন বনৰীয়া জীৱ-জন্তুৰ সা-সামগ্ৰী উদ্ধাৰ কৰিছিল।
দুৰ্নীতি প্ৰতিৰোধ আইন ১৯৮৮ চনৰ ধাৰাত বিগত বছৰৰ ডিচেম্বৰ মাহৰ ২৮ তাৰিখে তালুকদাৰক চাৰি বছৰৰ সশ্ৰম কাৰাদণ্ডৰ লগতে ২০ লাখ টকাৰ জৰিমনা আৰু দুৰ্নীতি প্ৰতিৰোধ আইনৰ ১৩(২) ধাৰাৰ অধিনত পাঁচ বছৰ আৰু ২৫ লাখ টকাৰ জৰিমনা বিহিছিল বিশেষ ন্যায়াধীশৰ আদালতে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
